**มิติที่ 2 การบริหารราชการเพื่อป้องกันการทุจริต**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**ลำดับที่ ๑**

**1. ชื่อกิจกรรม “ประกาศเจตจำนงต่อต้านการทุจริตของเทศบาลตำบลหนองกราด”**

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index :CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครอง

ส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาลบังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารเทศบาลตำบลหนองกราด ด้วยการจัดทำแผนป้องกันการทุจริตในองค์กร

**4. เป้าหมาย/ผลผลิต**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณชน อย่างน้อย 1 ครั้ง

4.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. ระยะเวลาดำเนินการ**

ปีงบประมาณ พ.ศ. 2566 – 2570

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลหนองกราด

**10. ตังชี้วัด/ผลลัพธ์**

**10.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อเจ้าหน้าที่ในหน่วยงาน อย่างน้อย 1 ครั้ง

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

**10.2 ผลลัพธ์**

- การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานขององค์กรปกครองส่วนท้องถิ่น

**2.2 มาตรการสร้างความโปร่งใสในการปฏิบัติราชการ**

**2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน**

**ลำดับที่ 1**

**1. ชื่อมาตรการ “การสร้างความโปร่งใสในการบริหารงานบุคคล” ( ถือปฏิบัติตามระเบียบ)**

**2. หลักการและเหตุผล**

พนักงานเทศบาล ลูกจ้างประจำ และพนักงานจ้างของเทศบาลตำบลหนองกราดเป็นบุคลากรที่มีความสำคัญต่อองค์กร โดยการขับเคลื่อนการพัฒนางานของเทศบาลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตามพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 13) พ.ศ. ๒๕๕๒ มาตรา 50 การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการจัดทำแผนพัฒนาเทศบาล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ 11 เดือนพฤศจิกายน พ.ศ. 2545และประกาศคณะกรรมการพนักงานเทศบาลจังหวัดนครราชสีมา เรื่อง มาตรฐานทั่วไปเกี่ยวกับจริยธรรมของพนักงานเทศบาล ลูกจ้างประจำ และพนักงานจ้าง ลงวันที่ 27 เดือนตุลาคม ๒๕๕๘

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

3.1 เพื่อกำหนดมาตรการด้านความโปร่งใสในการบริหารบุคคลของเทศบาล

3.2 เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3.3 เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

3.4 เพื่อปรับปรุงกลไกการปฏิบัติราชการด้านบริหารงานบุคคลของเทศบาลให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลของเทศบาล จำนวน 1 มาตรการ

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล พ.ศ. ๒๕๔๕

6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

6.3 ประกาศเผยแพร่มาตรการการบริหารงานบุคคล

6.4 ดำเนินการบริหารงานบุคคลตามหลักธรรมาภิบาล

6.5 สรุปผลการดำเนินการบริหารงาน

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลหนองกราด

**10. ตังชี้วัด/ผลลัพธ์**

**10.1 ผลผลิต**

- มีมาตรการดำเนินงานด้านบริหารงานบุคคลของเทศบาลจำนวน 1 มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**10.2 ผลลัพธ์**

- ลดข้อร้องเรียนในการดำเนินการด้านบริหารงานบุคคลของเทศบาลไม่น้อยกว่า 90 %

- บุคลากรของเทศบาลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3

- การบริหารงานบุคคลของเทศบาลมีความโปร่งใส สามารถป้องกันการทุจริตของเจ้าหน้าที่ได้

**ลำดับที่ 2**

**1. ชื่อกิจกรรม “สร้างความโปร่งใสในการพิจารณาเลื่อนขั้นเงินเดือน”**

**2. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกเทศมนตรีตำบลหนองกราดได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล จังหวัดนครราชสีมา พ.ศ. 25๔๕ ลงวันที่ 11 เดือนพฤศจิกายน พ.ศ. 25๔๕ประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และเงื่อนไขการกำหนดหลักเกณฑ์การเลื่อนขั้นเงินเดือนพนักงานเทศบาล พ.ศ. 25๕๘ ประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และเงื่อนไขในการประเมินผลการปฏิบัติงานของพนักงานเทศบาล พ.ศ.25๕๘ได้กำหนดให้นายกเทศมนตรีแต่งตั้งคณะกรรมการพิจารณาเลื่อนขั้นเงินเดือนพนักงานเทศบาล ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**3. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. เป้าหมาย/ผลผลิต**

พนักงานเทศบาลและลูกจ้างประจำ เทศบาลตำบลหนองกราด

**5. พื้นที่ดำเนินการ**

สำนักงานเทศบาลตำบลหนองกราด

**6. วิธีดำเนินการ**

6.1 แต่งตั้งคณะกรรมการกลั่นกรองการประเมินผลการปฏิบัติราชการของพนักงานเทศบาล โดยแต่งตั้งปลัดเทศบาลเป็นประธานกรรมการ และหัวหน้าส่วนราชการเป็นกรรมการ และข้าราชการเทศบาลตำบลหนองกราด ที่รับผิดชอบงานริหารงานบุคคลเป็นเลขานุการ

6.2 แต่งตั้งคณะกรรมการพิจารณาเลื่อนขั้นเงินเดือนพนักงานเทศบาล โดยประกอบด้วย ประธานกรรมการ หัวหน้าส่วน และพนักงานเทศบาล ที่รับผิดชอบงานบริหารงานบุคคลเป็นเลขานุการ

6.3 ประชุมคณะกรรมการกลั่นกรองการประเมินผลการปฏิบัติราชการของพนักงานเทศบาลตำบลหนองกราด เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

6.4 คณะกรรมการพิจารณากลั่นกรองการประเมินผลการปฏิบัติราชการของพนักงานเทศบาลตำบลหนองกราด รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานเทศบาลตำบลหนองกราด

6.5 คณะกรรมการพิจารณาเลื่อนขั้นเงินเดือนพนักงานเทศบาลตำบลหนองกราดพิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานเทศบาลตำบลหนองกราดเสนอมา โดยใช้หลักเกณฑ์ตามที่กำหนดไว้ในประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานเทศบาลจังหวัดนครราชสีมา พ.ศ. 25๔๕ ลงวันที่ 11 เดือนพฤศจิกายน พ.ศ. 25๔๕

**7. ระยะเวลาดำเนินการ**

ช่วงระยะเวลา มีนาคม - เมษายน และ กันยายน – ตุลาคม

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**ลำดับที่ 3**

**1. ชื่อกิจกรรม**

**กิจกรรม “ควบคุมการเบิกจ่ายเงินตามเทศบัญญัติงบประมาณรายจ่ายประจำปี”**

**2. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากรฝ่ายบัญชี กองคลัง เทศบาลตำบลหนองกราด จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานของเทศบาลตำบลหนองกราด

**3. วัตถุประสงค์**

3.1 เพื่อให้บุคลากรฝ่ายบัญชี กองคลังมีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

๓.๓ เพื่อให้การเบิกจ่ายเงินงบประมาณเป็นไปตามวัตถุประสงค์ มีประสิทธิภาพ

**4. เป้าหมาย/ผลผลิต**

บุคลากรฝ่ายบัญชี กองคลัง เทศบาลตำบลหนองกราด

**5. พื้นที่ดำเนินการ**

กองคลังเทศบาลตำบลหนองกราด

**6. วิธีดำเนินการ**

จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่ายตามงบประมาณที่ตั้งไว้

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลังเทศบาลตำบลหนองกราด

**10. ตัวชี้วัด/ผลลัพธ์**

10.1 บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการที่เกี่ยวข้อง

10.2 ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

10.3 เกิดความคุ้มค่าและมีประสิทธิภาพในการบริหารงบงบประมาณ

**ลำดับที่ 4**

**1. ชื่อกิจกรรม “การพัฒนาแผนและกระบวนการจัดหาพัสดุ”**

**2. หลักการและเหตุผล**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 และกฎหมายอื่นที่เกี่ยวข้อง

**3. วัตถุประสงค์**

3.1 เพื่อปรับปรุงการดำเนินงานด้านจัดซื้อจัดจ้าง

3.2 เพื่อใช้เป็นข้อมูลในการรายงานผู้บริหาร

3.3 เพื่อใช้เป็นข้อมูลในการวางแผนจัดซื้อจัดจ้างของหน่วยงาน

3.4 เพื่อให้ทราบปัญหาและอุปสรรคในการปฏิบัติงาน

3.5 เพื่อใช้เป็นแนวทางในการปรับปรุงประสิทธิภาพของการจัดหาพัสดุ

3.6 เพื่อเป็นข้อมูลให้กับประชาชนสามารถตรวจสอบได้

**4. เป้าหมาย/ผลผลิต**

4.1 หัวหน้าฝ่ายและผู้อำนวยการกองคลัง

4.2 เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 จัดเก็บข้อมูลในการจัดซื้อจัดจ้าง

6.2 จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

6.3 สรุปผลการจัดซื้อจัดจ้าง

6.4 สรุปปัญหาอุปสรรคในการปฏิบัติงาน

6.5 รายงานผลการจัดซื้อจัดจ้างประจำปี

6.6 รายงานการวิเคราะห์ผลการจัดซื้อจัดจ้างประจำปี

6.7 เผยแพร่ข้อมูลให้ประชาชนได้รับทราบ

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลังเทศบาลตำบลหนองกราด

**10. ตัวชี้วัด/ผลลัพธ์**

10.1 ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

10.2 ผู้บริหารมีข้อมูลในการวางแผนการบริหารงานให้มีประสิทธิภาพ

10.3 ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**ลำดับที่ 5**

**1. ชื่อโครงการ“เผยแพร่ข้อมูลข่าวสารด้านการจัดซื้อ – จัดจ้าง”**

**2. หลักการและเหตุผล**

เทศบาลตำบลหนองกราด มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่าง ๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่เทศบาลจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามเพื่อให้เป็นไปตามพระราชบัญญัติเทศบาล พ.ศ. 2496 และที่แก้ไขเพิ่มเติมถึง (ฉบับที่ 12) พ.ศ. ๒๕๕๒ มาตรา 50 การปฏิบัติงานตามอำนาจหน้าที่เทศบาล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของเทศบาลเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของเทศบาลตำบลหนองกราดทุกโครงการและทุกกิจกรรม

**3. วัตถุประสงค์**

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่าง ๆ ของเทศบาลตำบลหนองกราด

3.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่าง ๆ ของเทศบาลที่ดำเนินการตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ 2560 และกฎหมายอื่น ๆ ที่เกี่ยวข้อง จำนวน ๓ ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของเทศบาล ได้แก่ ทางเว็บไซต์ บอร์ดประชาสัมพันธ์ ส่งหนังสือประชาสัมพันธ์หน่วยงานราชการ เป็นต้น

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง เทศบาลตำบลหนองกราด

**10. ตัวชี้วัด/ผลลัพธ์**

**10.1 ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า ๒ ช่องทาง

**10.2 ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**ลำดับที่ 6**

**1. ชื่อกิจกรรม“การจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ”**

**2. หลักการและเหตุผล**

เทศบาล บริหารจัดการโดยการอำนวยความสะดวกและตอบสนองความต้องการของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี โดยจัดตั้งศูนย์บริการประชาชนในการติดต่อ สอบถามข้อมูล ยื่นคำขออนุมัติ อนุญาตในเรื่องที่เป็นอำนาจหน้าที่และภารกิจของเทศบาล ติดตามความคืบหน้า และแจ้งผลการดำเนินการให้ประชาชนผู้รับบริการทราบ โดยมีการปรับระบบการทำงานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกำหนดระยะเวลาดำเนินการของแต่ละกระบวนงาน ใช้ระบบเทคโนโลยีสารสนเทศช่วยอำนวยความสะดวกในการปฏิบัติงาน ใช้ระบบบัตรคิว เพื่อให้บริการตามลำดับ จัดสถานที่ สิ่งอำนวยความสะดวกอื่นๆ เพื่อให้บริการที่ดีกับประชาชน เพื่ออำนวยความสะดวกแก่ประชาชน ให้ได้รับความพึงพอใจโดยทัดเทียมกันและไม่เลือกปฏิบัติ

นอกจากนี้ เทศบาลยังบริหารจัดการบริการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐาน ประกอบด้วยด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล โดยในขั้นตอน กระบวนปฏิบัติภารกิจ คำนึงถึงการอำนวยความสะดวกแก่ประชาชน สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ และเพื่อเป็นมาตรการในการป้องกันการทุจริตคอร์รัปชัน

**3. วัตถุประสงค์**

3.1 สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันไม่เลือกปฏิบัติ

3.2 เพื่อเป็นมาตรการในการป้องกันการทุจริตคอร์รัปชัน

**4. เป้าหมาย/ผลผลิต**

ทุกสำนัก/กอง/ฝ่าย ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ

**5. พื้นที่ดำเนินการ**

ทุกส่วนราชการในสำนักงานเทศบาลตำบลหนองกราด

**6. วิธีดำเนินการ**

6.1 ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ ให้ได้มาตรฐาน ประกอบด้วยด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล

6.2 ประเมินมาตรฐาน/รายงานผลการดำเนินกิจกรรม

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ใช้จ่ายจากงบประมาณรวมในค่าวัสดุ/ค่าใช้สอยฯ

**9. ผู้รับผิดชอบ**

ทุกส่วนราชการในสำนักงานเทศบาลตำบลหนองกราด

**10. ตัวชี้วัด/ผลลัพธ์**

10.1 สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ

10.2 ไม่มีการทุจริตคอร์รัปชันในกระบวนการสาธารณะแก่ประชาชน

**ลำดับที่ 7**

**1. ชื่อโครงการ: ค่าจ้างเหมาบุคคลภายนอกสำรวจความพึงพอใจของผู้รับบริการของเทศบาล**

**2. หลักการและเหตุผล**

เทศบาลมีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 และหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ของเทศบาลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการสารธารณะให้แก่ประชาชนในท้องถิ่นเทศบาลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการ

เพื่อให้เป็นไปตามพระราชบัญญัติเทศบาล พ.ศ. 2496 และแก้ไขเพิ่มเติมถึงฉบับที่ 12 พ.ศ๒๕๕๒ การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและเกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ ประกอบกับที่มีหน่วยตรวจสอบจากจังหวัดเข้ามาตรวจสอบและประเมินผลการปฏิบัติราชการของเทศบาล ซึ่งมีแบบประเมินของตัวชี้วัดที่ 1 มิติที่ 2 มิติด้านคุณภาพการให้บริการ อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**3. วัตถุประสงค์**

3.1 เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

3.2 เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

3.3 เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

3.4 เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**4. เป้าหมาย/ผลผลิต**

จัดจ้างสถาบันการศึกษาระดับอุดมศึกษาของรัฐที่มีการสอนในระดับปริญญาตรีขึ้นไปภายในเขตจังหวัดหรือนอกเขตจังหวัด ทำการสำรวจความพึงพอใจของประชาชนในเขตเทศบาลตำบลหนองกราด จำนวน 1 ครั้ง ต่อปี

**5. พื้นที่ดำเนินการ**

พื้นที่ในเขตเทศบาลตำบลหนองกราด

**6. วิธีดำเนินการ**

6.1 ขออนุมัติดำเนินการตามโครงการ และดำเนินการจัดจ้างสถาบันอุดมศึกษาของรัฐในเขตพื้นที่จังหวัดหรือนอกเขตจังหวัดตามระเบียบพัสดุฯ

6.2 ดำเนินการสำรวจความพึงพอใจจากประชาชนในเขตเทศบาลตามรูปแบบที่กำหนด

6.3 สรุปประมวลผลการสำรวจความพึงพอใจแจ้งให้เทศบาลตำบลหนองกราดทราบ

6.4 ดำเนินการเบิกจ่ายเงินให้แก่สถาบันผู้ทำการประเมิน

6.5 ปิดประกาศผลสำรวจความพึงพอใจให้ประชาชนทราบ

6.6 นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ใช้จ่ายจากงบประมาณ หมวดรายจ่ายอื่น ประเภท ค่าจ้างที่ปรึกษา จำนวน 30,000 บาท

**9. ผู้รับผิดชอบ**

กองคลัง เทศบาลตำบลหนองกราด

**10. ตัวชี้วัด/ผลลัพธ์**

10.1 ผลผลิต

ผลการสำรวจความพึงพอใจของประชาชนที่มีต่อการบริหารงานของเทศบาลตำบลหนองกราด

จำนวน 1 ฉบับ

10.2 ผลผลิต

- ประชาชนผู้รับบริการมีความพึงพอใจไม่ต่ำกว่าร้อยละ 80

- การให้บริการสาธารณะมีความโปร่งใส และเกิดประโยชน์สูงสุดแก่ประชาชน

**ลำดับที่ 8**

**1. ชื่อกิจกรรม “การใช้บัตรคิวในการติดต่อราชการ”**

**2. หลักการและเหตุผล**

เทศบาลเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้เทศบาลมีหน้าที่ต้องทำอีกมากมาย ในการให้บริการสาธารณะแก่ประชาชนผู้มาขอรับบริการติดต่อกับหน่วยงานต่างๆ ของเทศบาลนั้นมักจะประสบปัญหาด้านการอำนวยความสะดวกอย่างเสมอภาค เป็นธรรม อันเนื่องมาจากภารกิจ และผู้มาขอรับบริการเป็นจำนวนมากซึ่งเจ้าหน้าที่ไม่สามารถให้บริการได้อย่างทันท่วงที การตอบสนองความต้องการเกิดความล่าช้าไม่เป็นธรรม และการให้บริการไม่เป็นระบบมีการลัดคิว ซึ่งเป็นช่องทางหนึ่งในการทุจริต ประพฤติมิชอบของเจ้าหน้าที่ถือเป็นพฤติกรรมที่ไม่พึงประสงค์ ทั้งผู้มาขอรับบริการและผู้ให้บริการ ส่งผลต่อมาตรฐานการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติเทศบาล พ.ศ. 2496แก้ไขเพิ่มเติมถึงฉบับที่ 13 พ.ศ. ๒๕๕๒ การปฏิบัติงานตามอำนาจหน้าที่ของเทศบาล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบ การประเมินผลการปฏิบัติงานและการเปิดเผยข้อมูลข่าวสารอย่างโปร่งใสตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดี ได้แก่ การบริหารราชการเพื่อบรรลุเป้าหมายโดยก่อให้เกิดประโยชน์สุขแก่ประชาชน มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนการปฏิบัติงานเกิดความจำเป็น และประชาชนได้รับการอำนวยความสะดวก และได้รับการตอบสนองความต้องการ ทั้งนี้ ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

ดังนั้น เทศบาลตำบลหนองกราดได้มุ่งเน้นที่จะให้บริการประชาชนแล้วเสร็จในระยะเวลาที่เหมาะสม ให้บริการโดยจัดลำดับก่อน – หลัง เพื่อเป็นการสร้างความพึงพอใจ และความทัดเทียมกันในการให้บริการประชาชน โดยไม่เลือกปฏิบัติ จึงได้จัดกิจกรรมการใช้บัตรคิวในการติดต่อราชการสำหรับผู้มาติดต่อราชการ

**3. วัตถุประสงค์**

3.1 เพื่อสร้างกลไกในการปฏิบัติราชการด้านการอำนวยความสะดวก ความเสมอภาค เป็นธรรมต่อผู้มารับบริการ

3.2 เพื่อให้ประชาชนผู้มาขอรับบริการได้รับความสะดวก รวดเร็ว สามารถตอบสนองความต้องการของประชาชน

3.3 เพื่อให้ประชาชนมีความพึงพอใจในการบริการที่ให้และเกิดความคุ้มค่าในการขอรับบริการ

3.4 เพื่อเป็นเกราะป้องกันในการปฏิบัติหน้าที่ของเจ้าหน้าที่มิให้กระทำการแสวงหาประโยชน์หรือกระทำการประพฤติมิชอบต่อตำแหน่งหน้าที่ อันเป็นเหตุแห่งการทุจริตต่อหน้าที่

**4. เป้าหมาย/ผลผลิต**

การจัดทำบัตรคิวในการให้บริการแก่ประชาชนทั่วถึงเป็นธรรม

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 จัดทำคำสั่งคณะทำงานเพื่อกำหนดตัวบุคลากร ผู้รับผิดชอบ ในการดูแล กำกับการให้บริการ

6.2 ประชุมชี้แจง แนวทาง กำหนดรูปแบบวิธีการ ขั้นตอนการปฏิบัติ

6.3 จัดทำบัตรคิวในรูปแบบต่างๆ ตามความจำเป็นและเหมาะสม

6.4 ปิดประกาศประชาสัมพันธ์ให้ประชาชนทราบถึงขั้นตอนการรับบริการบัตรคิว และการใช้บริการตามลำดับคิว

6.5 จัดทำแบบประเมินผลความพึงพอใจของผู้มาขอรับบริการ

6.6 สรุปผลการให้บริการตามแบบประเมินความพึงพอใจเป็นรายสัปดาห์/รายเดือน เพื่อนำมาปรับปรุง แก้ไขการให้บริการอย่างมีคุณภาพ

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ได้ใช้งบประมาณ

**9. ผู้รับผิดชอบ**

ทุกส่วนราชการของเทศบาลตำบลหนองกราด

**10. ตัวชี้วัด/ผลลัพธ์**

10.1 ตัวชี้วัด

มีการใช้บัตรคิวสำหรับให้บริการแก่ประชาชนตามลำดับก่อนหลัง สำหรับหน่วยงานที่ให้บริการ

10.2 ผลลัพธ์

- ประชาชนมีความพึงพอใจในบริการที่ให้ ไม่น้อยว่าร้อยละ 70 ของผู้มาขอรับบริการ

- การให้บริการเกิดความโปร่งใส ลดข้อร้องเรียนการทุจริตต่อหน้าที่

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

**ลำดับที่ 1**

**1. ชื่อกิจกรรม “การลดขั้นตอนการปฏิบัติงาน”**

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา เทศบาลตำบลหนองกราด จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**3. วัตถุประสงค์**

3.1 เพื่อลดขั้นตอนในการปฏิบัติงานการบริการประชาชน

3.2 เพื่ออำนวยความสะดวกและตอบสนองความต้องการของประชาชน

3.3 เพื่อรับฟังและสำรวจความคิดเห็นของประชาชนผู้รับบริการ

3.4 เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

4.1 เพื่อลดขั้นตอนในการทำงานของเทศบาลให้สั้นลง

4.2 ประชาชนในเขตเทศบาลตำบลหนองกราด

4.3 ประชาชนนอกพื้นที่ และประชาชนทั่วไป

4.4 พนักงานและเจ้าหน้าที่ของเทศบาล

4.5 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่ นายกเทศมนตรี มอบอำนาจให้รองนายกเทศมนตรี หรือปลัดเทศบาลให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

6.5 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกส่วนราชการ เทศบาลตำบลหนองกราด

**10. ตัวชี้วัด/ผลลัพธ์**

10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

10.3 การปฏิบัติราชการมีความสอดคล้องกับนโยบายปฏิรูประบบราชการ

10.4 ทำให้ภาพลักษณ์ของเทศบาลตำบลหนองกราดเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**ลำดับที่ 2**

**1. ชื่อโครงการ : โครงการลดขั้นตอนและระยะเวลาการปฏิบัติราชการ**

**2. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

เทศบาล เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตเทศบาลให้กับประชาชนได้อย่างมีประสิทธิภาพและประสิทธิผล

**3. วัตถุประสงค์**

3.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

3.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

3.4 เพื่อให้การปฏิบัติราชการมีมาตรฐานการบริการสาธารณะที่ชัดเจน โปร่งใสสามารถวัดผลการดำเนินงานได้

**4. เป้าหมาย/ผลผลิต**

ประชาชนในเขตเทศบาลตำบลหนองกราดและผู้ที่มาติดต่อราชการกับเทศบาลตำบลหนองกราด

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 จัดทำโครงการเพื่อขออนุมัติ

6.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

6.3 จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

6.4 ดำเนินการจัดทำกิจกรรมอำนวยความสะดวกแก่ประชาชน

6.4.1 ปรับปรุงแผนผังกำหนดผู้รับผิดชอบให้เป็นปัจจุบัน

6.4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

6.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

6.4.4 จัดให้มีกล่อง/ตู้รับความคิดเห็นของประชาชน

6.4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

6.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

6.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

6.5 มีการสำรวจความพึงพอใจของประชาชนต่อการให้บริการ

6.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. ระยะเวลาดำเนินการ**

ตลอดปีงบประมาณ

**8. งบประมาณดำเนินการ**

ใช้จ่ายจากงบประมาณรวมในค่าใช้สอยและค่าวัสดุ

**9. ผู้รับผิดชอบโครงการ**

ทุกส่วนราชการ เทศบาลตำบลหนองกราด

**10. ตัวชี้วัด/ผลลัพธ์**

10.1 ประชาชนได้รับการบริการได้อย่างสะดวกรวดเร็วและถูกต้อง

10.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

10.3 มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

10.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**ลำดับที่ 3**

**1.ชื่อมาตรการ“ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ”**

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชนแต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการของเทศบาลตำบลหนองกราด ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหารเทศบาล ปลัดเทศบาล หรือหัวหน้าส่วนราชการ

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดเทศบาล หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหารเทศบาล ปลัดเทศบาลหรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

ปีงบประมาณ พ.ศ. 2566

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการทุกส่วนของเทศบาลตำบลหนองกราด

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**ลำดับที่ 4**

**1. ชื่อมาตรการ: มอบอำนาจของนายกเทศมนตรีตำบลหนองกราด**

**2. หลักการและเหตุผล**

ตามพระราชบัญญัติเทศบาล พ.ศ. 2496 และที่แก้ไขเพิ่มเติม ถึงฉบับที่ 12 พ.ศ. 2552 ได้บัญญัติเกี่ยวกับอำนาจหน้าที่ของนายกเทศมนตรีไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกเทศมนตรีเอาไว้ การที่นายกเทศมนตรีจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น เทศบาลจึงได้กำหนดมาตรการให้มีการมอบอำนาจของนายกเทศมนตรี ให้รองนายกเทศมนตรี ปลัดเทศบาลได้ปฏิบัติราชการแทน

**3. วัตถุประสงค์**

3.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

3.2 เพื่อให้เป็นการป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

มีการมอบอำนาจอย่างน้อยจำนวน 5 เรื่อง

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 รวบรวมภารกิจที่อยู่ในอำนาจของนายกเทศมนตรีเสนอนายกเทศมนตรีตำบลหนองกราดพิจารณา

6.2 ออกคำสั่งมอบหมายหน้าที่ของนายกเทศมนตรีให้รองนายกเทศมนตรี ปลัดเทศบาลปฏิบัติราชการแทน

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาลตำบลหนองกราด

**10. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

**ลำดับที่ 5**

**1. ชื่อกิจกรรม : มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522**

**2. หลักการและเหตุผล**

ตามพระราชบัญญัติควบคุมอาคาร พ.ศ. 2522 ได้บัญญัติกำหนดอำนาจหน้าที่ของผู้บริหารท้องถิ่นในฐานะเจ้าพนักงานท้องถิ่นไว้หลายประการ ทั้งการอนุญาตก่อสร้างอาคาร รื้อถอนอาคาร ต่อเติมดัดแปลงอาคาร เป็นต้น ซึ่งล้วนแต่เกี่ยวข้องกับสิทธิ หน้าที่ และเสรีภาพของประชาชน การที่จะใช้อำนาจอยู่กับผู้บริหารท้องถิ่นก็อาจเป็นผลให้การบริการประชาชนเกิดความล่าช้า และอาจเป็นช่องว่างที่ทำให้เกิดการทุจริตขึ้นมาได้ ดังนั้น จึงได้กำหนดมาตรฐานการมอบอำนาจ เจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**3. วัตถุประสงค์**

3.1 เพื่อให้การใช้ดุลยพินิจของเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522 เป็นไปอย่างรอบคอบ

3.2 เพื่อป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

คำสั่งนายกเทศมนตรีมอบอำนาจเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522 ให้กับรองนายก หรือปลัดเทศบาล

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

เสนอคำสั่งเทศบาลมอบอำนาจเจ้าพนักงานท้องถิ่นให้รองนายกเทศมนตรีเป็นผู้ปฏิบัติราชการแทนนายกเทศมนตรีตำบลหนองกราด หรือปลัดเทศบาลในการใช้อำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองช่าง เทศบาลตำบลหนองกราด

**10. ตัวชี้วัด/ผลลัพธ์**

มีการออกคำสั่งมอบอำนาจนายกเทศมนตรีตำบลหนองกราดในฐานะเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522

**ลำดับที่ 6**

**1. ชื่อมาตรการ : มาตรการการออกคำสั่งมอบหมายของนายกเทศมนตรี ปลัดเทศบาลและหัวหน้าส่วนราชก**

**2. หลักการและเหตุผล**

เทศบาลตำบลหนองกราด เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอํานาจหน้าที่ในการจัดทําบริการสาธารณะให้แก่ประชาชนในท้องถิ่น ตามอํานาจหน้าที่ของเทศบาล ทั้งที่เป็นหน้าที่ตามพระราชบัญญัติเทศบาล พ.ศ. 2496 และหน้าที่ตามพระราชบัญญัติกําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542 และ หน้าที่ตามกฎหมายอื่นที่กําหนดให้เทศบาลมีหน้าที่ต้องทํา ในการให้บริการสาธารณะแก่ประชาชน ผู้มารับบริการ ติดต่อกับหน่วยงานต่างๆ ของเทศบาลนั้น มักจะประสบปัญหาด้านการอํานวยความสะดวกในการติดต่อราชการเนื่องจาก ภารกิจมีมากมายไปรวมอยู่กับฝ่ายบริหาร ไม่มีการกระจายอํานาจ หรือมอบหมายอํานาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสํานัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทําให้การบริการเกิดความ ล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทําการทุจริต ประพฤติมิชอบในการปฏิบัติราชการของ เจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ เพื่อให้เป็นไปตามพระราชบัญญัติเทศบาล พ.ศ. ๒496 มาตรา 50 กําหนดให้การปฏิบัติงานตามอํานาจ หน้าที่ของเทศบาล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกา ว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กําหนดให้การบริหาร ราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจําเป็น ประชาชนได้รับการอํานวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตาม พระราชบัญญัติเทศบาล พ.ศ. ๒496ประกอบกับประกาศคณะกรรมการพนักงานเทศบาลจังหวัดนครราชสีมา เรื่อง หลักเกณฑ์และ เงื่อนไขเกี่ยวกับการบริหารงานบุคคลของเทศบาลจังหวัดนครราชสีมา นายกเทศมนตรี อาจมอบอำนาจโดยทำเป็นหนังสือให้รองนายกเทศมนตรีเป็นผู้ปฏิบัติราชการแทน แต่ถ้ามอบให้ปลัดเทศบาลหรือรองปลัดเทศบาลปฏิบัติราชการแทนให้ทำเป็นคำสั่งและประกาศให้ประชาชนทราบ ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของ ประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจําเป็นต้องมีมาตรการ การมอบหมายการออกคำสั่งมอบหมายของนายกเทศมนตรี ปลัดเทศบาล รองปลัดเทศบาล และหัวหน้าส่วนราชการ

**3. วัตถุประสงค์**

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการ ของประชาชน

3.2 เพื่อให้ประชาชนมีความพึงพอใจในการให้บริการจากหน่วยงาน

3.3 เพื่อเป็นการกระจายอํานาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอํานาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบใน ตําแหน่งหน้าที่ราชการ

**4. เป้าหมาย**

จัดทําคําสั่งมอบหมายงานของนายกเทศมนตรี ปลัดเทศบาลรองปลัดเทศบาล และหัวหน้าส่วนราชการ จํานวน 3 ฉบับ ประกอบด้วย นายกเทศมนตรีมอบหมายให้รองนายกเทศมนตรี , นายกเทศมนตรีมอบหมายให้ปลัดเทศบาล และหัวหน้าส่วนราชการ, ปลัดเทศบาลมอบหมายให้รองปลัดเทศบาลและหัวหน้าส่วนราชการ

**5. พื้นที่ดําเนินการ**

สำนักปลัดเทศบาล เทศบาลตำบลหนองกราด

**6. วิธีดําเนินการ**

6.1 ออกคําสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ สั่งการ

6.2 จัดทําหนังสือแจ้งเวียนให้ทุกส่วนราชการและผู้รับมอบอํานาจให้ปฏิบัติราชการแทนรับทราบและถือปฏิบัติ

6.3 จัดทําประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคําสั่งรายงานผลการปฏิบัติงานตามคําสั่งที่ได้รับมอบหมาย

**7. ระยะเวลาดําเนินการ**

(ปีงบประมาณ พ.ศ. 2566 – 2570)

**8. งบประมาณดําเนินการ**

ไม่ใช้งบประมาณ

**9. ผู้รับผิดชอบโครงการ**

สํานักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

10.1 ผลผลิต มีคําสั่งมอบหมายงานให้ผู้ที่เกี่ยวข้องปฏิบัติราชการแทน จํานวนไม่น้อยกว่า ๓ ฉบับ

10.2 ผลลัพธ์

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอํานาจหน้าที่อันเป็นช่องทางแห่งการทุจริต

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**ลำดับที่ 1**

**1. ชื่อโครงการ : ยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์**

**2. หลักการและเหตุผล**

สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลัง เทศบาลตำบลหนองกราดจึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดี เพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**3. วัตถุประสงค์**

3.1 เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์ สุจริต มีคุณธรรม จริยธรรม

3.2 เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น

3.3 เพื่อยกย่องเชิดชูเกียรติแก่หน่วยงาน/บุคคลที่ดำรงตนตามหลักเศรษฐกิจพอเพียง

3.4 เพื่อสร้างขวัญ กำลังใจ ตลอดจนปลุกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็นกุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

**4. เป้าหมาย/ผลผลิต**

มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดีจำนวนไม่น้อยกว่า 5 คน/ปี

**5. พื้นที่ดำเนินการ**

ในเขตเทศบาลตำบลหนองกราด

**6. วิธีดำเนินการ**

จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ วารสารเทศบาลเว็บไซต์เทศบาลสื่อสังคม (Social Media) เป็นต้น

**7. ระยะเวลาดำเนินการ**

ปีงบประมาณ พ.ศ. 2566 – ๒๕70

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

จำนวนหน่วยงาน/บุคคลที่ได้รับการยกย่องเชิดชูเกียรติ

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**

**ลำดับที่ 2**

**1. ชื่อกิจกรรม : กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์หรือเข้าร่วมในกิจกรรมของเทศบาล**

**2. หลักการและเหตุผล**

การส่งเสริมคุณธรรมและจริยธรรมให้เกิดขึ้นในหน่วยงานและสังคม ถือเป็นการสร้างรากฐานอันสำคัญในการพัฒนาสังคมสู่ความอยู่เย็นเป็นสุข โดยเฉพาะเน้นการส่งเสริมและสนับสนุนให้คนดำรงชีวิตตามแนวปรัชญาเศรษฐกิจพอเพียง การมีคุณธรรม จริยธรรม วิริยะอุตสาหะ กล้าหาญ ซื่อสัตย์สุจริต และเสียสละเพื่อส่วนรวม ถือว่าเป็นหลักสำคัญของการทำความดี ดังนั้น เพื่อส่งเสริมให้บุคลากร หน่วยงานที่มีความตั้งใจในการปฏิบัติงานด้วยความซื่อสัตย์ สุจริต ทำความดีอย่างต่อเนื่องเป็นแบบอย่างแก่ประชาชนในเขตเทศบาลตำบลหนองกราดผู้ที่ทำคุณประโยชน์หรือเต็มใจเข้าร่วมในกิจกรรมของเทศบาลอย่างสม่ำเสมอ เทศบาลตำบลหนองกราดจึงจัดกิจกรรมยกย่องและเชิดชูความดี ความซื่อสัตย์ สุจริต และการต่อต้านการทุจริตแก่บุคคล หน่วยงาน องค์กรดีเด่น ผู้ทำความดี มีความซื่อสัตย์สุจริต และผู้ทำคุณประโยชน์หรือเข้าร่วมในกิจกรรมของเทศบาลโดยการมอบใบประกาศเกียรติคุณเพื่อยกย่องบุคคลผู้เสียสละและทำคุณประโยชน์ให้กับเทศบาลที่ควรได้รับการยกย่องชมเชย และเป็นบุคคลตัวอย่าง และจัดกิจกรรมรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตเทศบาลมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

**3. วัตถุประสงค์**

3.1 เพื่อสร้างขวัญและกำลังใจแก่ผู้ทำคุณประโยชน์ และมีส่วนร่วมในกิจกรรมของเทศบาล

3.2 เพื่อส่งเสริมการสร้างแรงจูงใจให้ประชาชน หน่วยงาน องค์กรทั้งภาครัฐและภาคเอกชนในเขตเทศบาลตระหนักถึงความซื่อสัตย์สุจริต เสียสละเพื่อประโยชน์ส่วนรวม

3.3 เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตเทศบาลมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

**4. เป้าหมาย/ผลผลิต**

- ประชาชน หน่วยงาน องค์กรทั้งภาครัฐและภาคเอกชนในเขตเทศบาตำบลหนองกราด

- ผู้ทำคุณประโยชน์ และมีส่วนร่วมในกิจกรรมของเทศบาลตำบลหนองกราด

**5. พื้นที่ดำเนินการ**

ในเขตเทศบาลตำบลหนองกราด

**6. วิธีดำเนินการ**

6.1 จัดประชุมชี้แจงแนวทางการดำเนินกิจกรรมเพื่อสร้างมาตรการร่วมกันในการกำหนดหลักเกณฑ์การพิจารณาในการคัดเลือกบุคคล หน่วยงาน องค์กรดีเด่น

6.2 คัดเลือกและประกาศยกย่องบุคคล หน่วยงาน องค์กรทำความดี เพื่อให้เป็นแบบอย่าง

6.3 จัดกิจกรรมยกย่องเชิดชูเกียรติ และมอบใบประกาศแก่บุคคล หน่วยงาน องค์กรดีเด่นที่ผ่านการคัดเลือกและได้คะแนนสูงสุด

**7. ระยะเวลาดำเนินการ**

ตลอดปีงบประมาณ

**8. งบประมาณดำเนินการ**

จำนวน 5,000 บาท

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

10.1 ยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์หรือเข้าร่วมในกิจกรรมของเทศบาล

10.2 ประชาชน หน่วยงาน องค์กรในเขตเทศบาลมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

**ลำดับที่ 3**

**1. ชื่อกิจกรรม : กิจกรรมเชิดชูเกียรติประชาชนผู้มีจิตสาธารณะ**

**2. หลักการและเหตุผล**

ในปัจจุบันสังคมไทยให้ความสำคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดำเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคมและประเทศชาติ เพื่อเป็นขวัญกำลังใจให้บุคคลหรือองค์กรมีความมุ่งมั่น ตั้งใจ ร่วมเป็นแกนนำในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป

กองการศึกษา จัดทำกิจกรรมเชิดชูเกียรติประชาชนผู้มีจิตสาธารณะ เพื่อนำผู้ที่ได้รับการคัดเลือกระดับชุมชนเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุในทุกปีงบประมาณ เพื่อเป็นขวัญกำลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคลอื่นในชุมชน

**3. วัตถุประสงค์**

3.1 เพื่อยกย่องบุคคล ที่ให้การสนับสนุนการดำเนินการกิจกรรมด้านศาสนา ศิลปวัฒนธรรม ที่เป็นประโยชน์แก่ชุมชน สังคม และประเทศชาติอย่างต่อเนื่องให้สังคมได้รับรู้

3.2 เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

3.3 เพื่อเป็นขวัญและกำลังใจให้บุคคลร่วมสนับสนุนและส่งเสริมการดำเนินงานด้านศาสนา ศิลปะ และวัฒนธรรมอย่างต่อเนื่องและกว้างขวางยิ่งขึ้น

**4. เป้าหมาย**

ประชาชนในเขตเทศบาลตำบลหนองกราด

**5. สถานที่ดำเนินการ**

เทศบาลตำบลหนองกราด

**6. วิธีดำเนินการ**

6.1 ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

6.2 ประสานคณะกรรมการชุมชน เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชนผู้มีจิตสาธารณะ

6.3 จัดทำเอกสารผู้ทำคุณประโยชน์ด้านต่างๆ เพื่อเสนอผู้บังคับบัญชา ดังนี้

- ด้านช่วยเหลือสังคมดีเด่น (ประชาชน)

- ด้านถ่ายทอดภูมิปัญญาท้องถิ่นดีเด่น การจักสาน (ประชาชน)

- ด้านถ่ายทอดภูมิปัญญาท้องถิ่นดีเด่น เพลงพื้นบ้าน (ประชาชน)

- ด้านอนุรักษ์ศิลปวัฒนธรรมการแสดง (เด็กและเยาวชน)

6.4 ดำเนินการจัดทำกิจกรรมเชิดชูเกียรติประชาชนผู้มีจิตสาธารณะ

6.5 สรุปผลการจัดทำกิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองการศึกษา เทศบาลตำบลหนองกราด

**10. ตัวชี้วัด/ผลลัพธ์**

ผู้ทำคุณประโยชน์ได้รับการเชิดชูเกียรติประชาชนผู้มีจิตสาธารณะ เพื่อให้เป็นแบบอย่างกับประชาชน

**2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**

**ลำดับที่ 4**

**1. ชื่อกิจกรรม : กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง**

**2. หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อนเกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

เทศบาลตำบลหนองกราดได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง จึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิตอีกด้วย

**3. วัตถุประสงค์**

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ถ่ายทอดให้แก่เกษตรกร

**4. สถานที่ดำเนินการ**

เทศบาลตำบลหนองกราด

**5. วิธีดำเนินการ**

5.1 แต่งตั้งคณะกรรมการพิจารณาคัดเลือก

5.2 ดำเนินโครงการเศรษฐกิจพอเพียง ประจำปีงบประมาณ พ.ศ. 25๖2 - ๒๕๖๔

5.3 มอบใบประกาศนียบัตร

5.4 สรุปและรายงานผลการดำเนินงานตามโครงการเศรษฐกิจพอเพียง

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่มีงบประมาณ

**8. ผู้รับผิดชอบโครงการฯ**

กองสวัสดิการสังคม เทศบาลตำบลหนองกราด

**9. ตัวชี้วัด**

9.1 ตัวชี้วัดที่ 1 ระดับความสำเร็จของประชาชนสมัครใจเข้าร่วมโครงการเศรษฐกิจพอเพียง เพื่อสนองพระราชดำริ ตามหลักปรัชญาเศรษฐกิจพอเพียง

9.2 ตัวชี้วัดที่ 2 ระดับความสำเร็จกิจกรรมถ่ายทอดให้ความรู้โดยวัดจากเป้าหมายบุคคลทั่วไปที่สนใจขอเข้าศึกษาโครงการฯ จำนวน 100 คน

**10. ผลลัพธ์**

บุคคลที่ผ่านการอบรมสมัครใจเข้าร่วมโครงการเศรษฐกิจพอเพียงเพื่อสนองพระราชดำริ ตามหลักปรัชญาเศรษฐกิจ และนำกลับไปดำเนินการอย่างเป็นรูปธรรม

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**ลำดับที่ 1**

**1. ชื่อมาตรการ : “จัดทำข้อตกลงการปฏิบัติราชการ”**

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตในทุกรูปแบบ

ดังนั้น เทศบาลตำบลหนองกราด จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

ปีงบประมาณ พ.ศ. 2566 - 2570

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง เทศบาลตำบลหนองกราด

**10. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

**ลำดับที่ ๒**

**1. ชื่อกิจกรรม : “การจัดทำข้อตกลงการปฏิบัติราชการของเทศบาลตำบลหนองกราด”**

**2. หลักการและเหตุผล**

ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 บัญญัติว่าการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงานการมีส่วนร่วมของประชาชนการเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 12 กำหนดไว้ว่า เพื่อประโยชน์ในการปฏิบัติราชการให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำความตกลงเป็นลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ รวมทั้งมาตรา 45 กำหนดให้ส่วนราชการ จัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กำหนด

เทศบาลตำบลหนองกราดจึงได้จัดให้มีการจัดทำข้อตกลงและติดตามผลการปฏิบัติราชการ โดยมีการลงนามในข้อตกลงการปฏิบัติราชการระหว่างนายกเทศมนตรีตำบลหนองกราดกับปลัดเทศบาลตำบลหนองกราด และหัวหน้าสำนักปลัด/ผู้อำนวยการกอง และให้มีการลงนามจัดทำข้อตกลงทุกปี เพื่อประเมินผลการปฏิบัติราชการตามคำรับรองการปฏิบัติราชการของเทศบาลตำบลหนองกราด

**3. วัตถุประสงค์**

3.1 เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง/ฝ่าย เป็นไปอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด

3.2 เพื่อให้หน่วยงานระดับสำนัก/กอง/ฝ่าย มีความเข้าใจเกี่ยวกับขั้นตอน วิธีการ และรายละเอียดการประเมินผลการปฏิบัติราชการตามกรอบและแนวทางการประเมินผลการปฏิบัติราชการ

3.3 เพื่อใช้เป็นแนวทางในการประเมินผลการปฏิบัติราชการระดับสำนัก/กอง/ฝ่าย ตามข้อตกลงการปฏิบัติราชการ ประจำปีงบประมาณ 25๖๑

3.4 เพื่อให้หน่วยงานระดับสำนัก/กอง/ฝ่าย สามารถจัดเตรียมเอกสาร และหลักฐานของตัวชี้วัดผลการปฏิบัติราชการตามคำรับรองการปฏิบัติราชการ เพื่อเป็นข้อมูลประกอบการประเมินผลการปฏิบัติราชการ

**4. การประเมินผลการปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง/ฝ่าย**

เทศบาลตำบลหนองกราด ได้ทำข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทำข้อตกลงการปฏิบัติราชการ ในระดับสำนัก/กอง/ฝ่าย เพื่อให้การดำเนินงานตามข้อตกลงการปฏิบัติราชการดังกล่าวบรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกเทศมนตรีกับปลัดเทศบาล และปลัดเทศบาลกับหัวหน้าหน่วยงานในสังกัด พร้อมคณะทำงานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

1. การบริหารราชการเพื่อให้เกิดประโยชน์สุขของประชาชน
2. การบริหารราชการเพื่อให้เกิดผลสัมฤทธิ์ต่อภารกิจ
3. การบริหารราชการอย่างมีประสิทธิภาพและเกิดความคุ้มค่าในเชิงภารกิจ
4. การลดขั้นตอนการปฏิบัติงาน
5. การอำนวยความสะดวกและการตอบสนองความต้องการของประชาชน
6. การพัฒนาความรู้และการประเมินผลการปฏิบัติราชการ

**5. การติดตามและประเมินผลการปฏิบัติราชการ**

วิธีติดตามและประเมินผลการปฏิบัติราชการ

1.1 ชี้แจงสำนัก/กอง/ฝ่ายต่างๆ และผู้ปฏิบัติงานทราบ และทำความเข้าใจเกี่ยวกับตัวชี้วัด และกรอบการประเมินผลการปฏิบัติราชการตามพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และหนังสือกระทรวงมหาดไทยที่ มท 0892.4/ว 435 ลงวันที่ 11 กุมภาพันธ์ 2548

1.2 ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

- ศึกษาข้อมูล และเอกสารหลักฐานต่างๆ เช่น รายงานผลการปฏิบัติราชการตามคำรับรองการปฏิบัติราชการรอบ 6 เดือน และ 12 เดือน และเอกสารที่เกี่ยวข้องกับการดำเนินการตามตัวชี้วัด เป็นต้น

- ติดตามผลการดำเนินงานตามตัวชี้วัด โดยการประสานงานกับผู้กำกับดูแลตัวชี้วัด และผู้จัดเก็บข้อมูล เพื่อให้การดำเนินการเป็นไปตามเป้าหมายที่กำหนด และการมีส่วนร่วมของผู้บริหารของหน่วยงานในการกำกับดูแลและติดตามผลการดำเนินงานดังกล่าว

1.3 รับฟังความคิดเห็นของหน่วยงานที่รับผิดชอบตัวชี้วัด เพื่อให้การดำเนินงานบรรลุตามเป้าหมายหรือตัวชี้วัดที่กำหนด

1.4 วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

1.5 ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กำหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์ตามเป้าหมายที่กำหนดไว้

**6. การคำนวณผลการประเมินการปฏิบัติราชการ**

|  |  |
| --- | --- |
| **ผลการประเมิน** | **ระดับคะแนนที่ได้รับ** |
| มีผลการปฏิบัติราชการอยู่ในระดับดีเลิศ/ดีเยี่ยม | 5 |
| มีผลการปฏิบัติราชการอยู่ในระดับดีมาก | 4 |
| มีผลการปฏิบัติราชการอยู่ในระดับดี | 3 |
| มีผลการปฏิบัติราชการอยู่ในระดับพอใช้ | 2 |
| มีผลการปฏิบัติราชการอยู่ในระดับปรับปรุง | 1 |

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**ลำดับที่ 3**

**1. ชื่อมาตรการ : ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองกราด**

**2. หลักการและเหตุผล**

เทศบาลตำบลหนองกราดให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองกราดเนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจของเทศบาลตำบลหนองกราดเป็นไปอย่างมีประสิทธิภาพและประสิทธิผล ช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลัง มีหน้าที่ให้คำชี้แจงและอำนวยความสะดวกแก่เจ้าหน้าที่ของสำนักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง.แล้ว แต่ สตง.ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัย ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2548

ในกรณีที่มีการตรวจสอบการทุจริต มีการมอบหมายให้งานสอบสวนและดำเนินการทางวินัย ฝ่ายนิติการและดำเนินการทางวินัย กองวิชาการและแผนงาน มีหน้าที่ดำเนินการให้เป็นไปตามระเบียบกฎหมายโดยเคร่งครัด เที่ยงธรรม ไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบ

นอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช. จังหวัด ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองกราดเพื่อความโปร่งใส และป้องกันการทุจริต และผลการบริหารงานที่ผ่านมาในรอบ 10 ปี ไม่พบการทุจริตแต่อย่างใด

**3. วัตถุประสงค์**

3.1 เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

3.2 เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**4. เป้าหมาย/ผลผลิต**

ทุกสำนัก/กอง/ฝ่าย จัดทำข้อตกลงการปฏิบัติราชการต่อผู้บริหาร

**5. พื้นที่ดำเนินการ**

ทุกสำนัก/กอง/ฝ่าย เทศบาลตำบลหนองกราด

**6. วิธีดำเนินการ**

- ทุกสำนัก/กอง/ฝ่าย/งาน ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลตำบลหนองกราด

- ปฏิบัติตามข้อทักท้วงฯ ตามระเบียบ ฯ ภายในกำหนด

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ใช้จ่ายงบประมาณรวมในหมวดค่าตอบแทน ค่าใช้สอย และวัสดุ

**9. ผู้รับผิดชอบโครงการ**

ทุกสำนัก/กอง/ฝ่าย เทศบาลตำบลหนองกราด

**10. ตัวชี้วัด/ผลลัพธ์**

10.1 เทศบาลตำบลหนองกราดมีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

10.2 เทศบาลตำบลหนองกราดมีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**ลำดับที่ 4**

**1. ชื่อมาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

ด้วยเทศบาลตำบลหนองกราดมีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำเทศบาลตำบลหนองกราดรวมถึงจัดทำคู่มือดำเนินการเรื่องร้องเรียนของเทศบาลตำบลหนองกราดขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนของเทศบาลตำบลหนองกราด

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนของเทศบาลตำบลหนองกราดให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

ปีงบประมาณ พ.ศ. 2566 - 2570

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนของเทศบาลตำบลหนองกราดตามคู่มือดำเนินการเรื่องร้องเรียนของเทศบาลตำบลหนองกราดโดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**ลำดับที่ 5**

**1. ชื่อมาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลหนองกราดว่าทุจริตและปฏิบัติราชการตามอำนาจหน้าที่โดยมิชอบ”**

**2. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้เทศบาลตำบลหนองกราด จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของเทศบาลตำบลหนองกราดว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

3.1 เพื่อสร้างจิตสำนึกให้แก่พนักงานเทศบาล ลูกจ้างประจำ พนักงานครูเทศบาล พนักงานจ้างตามภารกิจและลูกจ้างของเทศบาลตำบลหนองกราด ยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

3.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใสเป็นธรรม

**4. เป้าหมาย**

“เจ้าหน้าที่” หมายถึง พนักงานเทศบาล ลูกจ้างประจำ พนักงานครูเทศบาล พนักงานจ้างตามภารกิจ และลูกจ้างของเทศบาลตำบลหนองกราด

**5. พื้นที่ดำเนินการ**

เทศบาลตำบลหนองกราด

**6. วิธีดำเนินการ**

6.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

6.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

6.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

6.4 แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน

**7. ระยะเวลาดำเนินการ**

(ปีงบประมาณ พ.ศ. 2566 – 2570)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดเทศบาล เทศบาลตำบลหนองกราด

**10. ตัวชี้วัด/ผลลัพธ์**

**ตัวชี้วัด**

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

\*\*\*\*\*\*\*\*\*\*\*\*\*\*\*\*